Әскерді техникалық қамтамасыз ету

Әскерді техникалық қамтамасыз ету (Техническое обеспечение войск) — қарулы күштерді әскери-техникалық мүліктермен қамтамасыз ету, әскери техниканы пайдаланудың сенімділігі мен тиімділігін арттыру, жөндеу жұмыстары, бұзылған жағдайда қайта сапқа косу үшін арнайы техникалық құралдармен қамтамасыз ету шараларынын жиынтығы. Әскерді техникалық қамтамасыз ету әскери техникаға және инженерлік ракеталық, инженерлік радиоэлектроникалық, авиация, артиллерия, танктік, автотехника, инженерлік техника, химиялық-техника, байланыс техникасы мен автоматты басқару жүйесі, тыл кызметін техникамен қамтамасыз ету бөлімдерінде жүргізіледі. Әскери-теңіз флотында бұған қоса кемелерді арнайы техникамен және қару-жарақпен камтамасыз ету жүзеге асырылады. Әскерді техникалық қамтамасыз етуді ұйымдастыру үшін техникалық барлау жүргізіліп отырады.Қазақ тілі терминдерінің салалық ғылыми түсіндірме сөздігі: Әскери іс. Алматы: «Мектеп» ААҚ, 2001 жыл

Техникалық қамтамасыз ету (Техническое обеспечение) — әскерді (күштерді) ұрыс техникасымен, оқдәрімен, әскери-техникалық мүкәммалмен камтамасыз ету, әскери техниканың пайдаланылу тиімділігін арттыру, оны тез жөндеп қалпына келтіру мақсатында жүзеге асырылатын шаралар кешені; арнаулы-техникалық қамтамасыз етудің бір түрі. Техникалық қамтамасыз ету әскери техниканың түрлері бойынша жүргізіледі, соған орай инженерлік-ракеталық, инженерлік-радиоэлектрондық, инженерлік-авиациялық, инженерлік-артиллериялық, танкілік-техникалық, автотехникалық, инженерлік-техникалық, химиялық-техникалық, байланыс пен автоматты басқару жүйесін техникалық қамтамасыз ету, тыл қызметтері бойынша техникалық қамтамасыз ету болып сараланды. ӘТФ-де кемелерді және олардағы арнаулы қару-жарақты техникалық қамтамасыз ету жүзеге асырылады. Техникалық қамтамасыз ету мүддесі үшін техникалық барлау ұйымдастырылады.

Дереккөздер

Санат:Әскери іс